Το ***Final Fantasy Type-0*** (ιαπωνικά: ファイナルファンタジー零式 , Χέπμπορν: *Fainaru Fantajī Reishiki*) είναι βιντεοπαιχνίδι δράσης ρόλων που αναπτύχθηκε και κυκλοφόρησε από τη Square Enix για το PlayStation Portable. Κυκλοφόρησε στην Ιαπωνία στις 27 Οκτωβρίου του 2011. Είναι μέρος της υποσειράς *Fabula Nova Crystallis*, ένα σύνολο βιντεοπαιχνιδιών που μοιράζεται ένα μύθο που περιλαμβάνει τα *Final Fantasy XIII* και *Final Fantasy XV*. Ο τρόπος παιχνιδιού είναι παρόμοιος με αυτόν του *Crisis Core: Final Fantasy VII*, όπου ο παίκτης ελέγχει τους χαρακτήρες σε πραγματικό χρόνο στη μάχη στον κόσμο του Orience. Ο παίκτης, επίσης, χρησιμοποιεί τεχνικές ευρείας γκάμας στο χάρτη του κόσμου. Κατά τη διάρκεια αποστολών σχετικών με την ιστορία αλλά και παράπλευρων, έχει πρόσβαση σε μία επιλογή multiplayer (πολλαπλών παικτών).

Η ιστορία εστιάζει στην Class Zero (Κλάση Μηδέν), μία ομάδα δεκατεσσάρων μαθητών από το Vermillion Peristylium (Περιστύλιο Vermillion), μία μαγική ακαδημία στο Dominion of Rubrum (Επικράτεια του Rubrum). Όταν η Αυτοκρατορία Militesi εξαπολύει επίθεση στις υπόλοιπες Crystal States (Κρυστάλλινες Πολιτείες), αποζητώντας τον έλεγχο τον κρυστάλλων τους, η Ομάδα Μηδέν κινητοποιείται για την άμυνα του Rubrum. Τελικά, η ομάδα εμπλέκεται στα μυστικά πίσω από τον πόλεμο αλλά και τον λόγο της ίδιας της ύπαρξής της. Το υπόβαθρο και η παρουσίαση του παιχνιδιού είναι εμπνευσμένα από ιστορικά τεκμήρια, ενώ η ίδια η ιστορία του έχει γραφτεί με τρόπο τέτοιο ώστε να είναι πιο σκοτεινή από τους υπόλοιπους τίτλους της σειράς *Final Fantasy*.

Το *Final Fantasy Type-0* αρχικά ανακοινώθηκε ως τίτλος για κινητά τηλέφωνα και το PSP με το όνομα *Final Fantasy Agito XIII*. Η σκηνοθεσία του πραγματοποιήθηκε από τον Χατζίμε Ταμπάτα, ο οποίος ανέλαβε το εγχείρημα με την ολοκλήρωση του *Before Crisis: Final Fantasy VII*. Αρχικά, σχεδιάστηκε για να παρέχει στον παίκτη πρόσβαση στο σύμπαν του *Fabula Nova Crystallis*, όμως η έκδοση για κινητά τελικά ακυρώθηκε, και ο τίτλος του παιχνιδιού άλλαξε, ώστε να κρατήσει απόσταση από το δημοφιλή τίτλο του *Final Fantasy XIII*. Όταν κυκλοφόρησε γνώρισε μεγάλη εμπορική επιτυχία, οι κριτικοί το επαίνεσαν για την ιστορία και τον τρόπο παιχνιδιού του, όμως δέχθηκε σχόλια για τον έλεγχο της κάμερας και την τεχνική νοημοσύνη. Το παιχνίδι κυκλοφόρησε μόνο στην Ιαπωνία, παρά τα σχέδια να βγει και εκτός αυτής. Διεθνώς, κυκλοφόρησε ένα υψηλής ανάλυσης remaster του παιχνιδιού για το PlayStation 4, το Μάρτιο του 2015.

Τρόπος παιχνιδιού
-----------------

### Σύστημα μάχης

Το *Final Fantasy Type-0* είναι βιντεοπαιχνίδι δράσης και εναλλαγής ρόλων, στο οποίο ο παίκτης ελέγχει τα 14 μέλη την Κλάσης Μηδέν, που αποστέλλεται σε αποστολές στον κόσμο του Orience. Εκτός από τα εξωτερικά περιβάλλοντα όπως το Περιστύλιο Vermillion (η βάση της Κλάσης Μηδέν) και τις ξεχωριστές αποστολές, ο κόσμος του παιχνιδιού παρουσιάζεται και εξερευνάται σε ένα χάρτη σχεδιασμένο σε μικρή κλίμακα. Ο παίκτης ταξιδεύει σε διάφορες περιοχές του κόσμου μέσω αερόπλοιου.

Σενάριο
-------

### Υπόβαθρο

Το *Final Fantasy Type-0* εξελίσσεται στο Orience, μία γη ανάμεσα σε τέσσερα έθνη, ή αλλιώς "Crystal States". Κάθε έθνος έχει κρυστάλλους δύναμης βασισμένους στα Τέσσερα Σύμβολα, τα οποία είναι τα ενθικά τους εμβλήματα. Η Επικράτεια του Rubrum χρησιμοποιεί τον Κρύσταλλο Vermillion Bird, ο οποίος ελέγχει τη μαγεία, η Αυτοκρατορία Militesi ελέγχει τον κρύσταλλο White Tiger, που περιέχει τη δύναμη της επιστήμης και των όπλων, το Βασίλο της Concordia χρησιμοποιεί τον Κρύσταλλο Azure Dragon, που περιέχει τη δύναμη των Δράκων και, τέλος, ο Συνασπισμός Lorican ελέγχει τον Κρύσταλλο Black Tortoise, που περιέχει τη δύναμη της φύλαξης. Κάθε έθνος έχει μία ακαδημια, ή Περιστύλιο, για την έρευνα και την προστασία του κάθε κρυστάλλου κάθε χώρας. Οι κρύσταλλοι έχουν την ικανότητα να σημαδεύουν τους ανθρώπους ως υπηρέτες της πόλης τους. Αυτοί οι υπηρέτες, οι οποίοι ονομάζονται I'Cie, εξουσιοδοτούνται ένα σύμβολο και τους δίνεται μία "Εστίαση", μία αποστολή να ολοκληρώσουν. Είναι ευλογημένοι με μεγάλο διάστημα ζωής και την ικανότητα να μεταμορφώνονται σε κρύσταλλο, οι I'Cie είναι καταραμένοι να χάνουν τις αναμνήσεις τους με το χρόνο. Οι άνθρωποι του Orience, επίσης, χάνουν τις αναμνήσεις τους των νεκρών, ώστε να μην κρατηθούν πίσω από πράγματα για τα οποία έχουν μετανιώσει στο παρελθόν, και συνεχίζουν να εξασκούν την ψυχή τους μέσα από τη μάχη, ένα μηχανισμό που τίθεται από τους κρυστάλλους, για να την εύνοια των θεοτήτων που τους κατασκεύασαν. Ο βασικός στόχων πολλών χαρακτήρων είναι να γίνουν Agito, μία μυθική φιγούρα που θα εμφανιστεί και θα σώσει τον κόσμο από το Tempus Finis (Ώρα του Τέλους), ένα προφητικό γεγονός που θα καταστρέψει το Orience.

### Χαρακτήρες

Οι βασικοί χαρακτήρες του *Final Fantasy Type-0* είναι Κλάσης Μηδέν, μία επίλεκτη ομάδα δεκατεσσάρων μαθητών από το Περιστύλιο Vermillion. Οι πρώτοι δώδεκα είναι ο χειριστής τράπουλας Ace, η φλαουτίστρια Deuce, ο τοξότης Trey, η χρήστης μαγικού όπλου Cater, η κάτοχος ροπάλου Cinque, η χρήστης δρεπανιού Sice, η χρήστης μαστιγίου Seven, ο γνώστης πολεμικών τεχνών Eight, ο λογχοφόρος Nine, ο χρήστης κατάνα Jack, η ξιφομάχος Queen, και ο χειριστής διπλών πιστολιών King. Οι δύο τελευταίοι είναι ο Machina Kunagiri κα ιη Rem Tokimiya, που εξυπηρετούν ως αφηγητές και κύριοι πρωταγωνιστές του σεναρίου. Υποστηρικτές της Κλάσης Μηδέν είναι ο μέντοράς της, Kurasame Susaya, και η Arecia Al-Rashia, πρώην μέντορας της ομάδας και υπεύθυνη και την ανάπτυξη της μαγείας στο Περιστύλιο Vermillion. Άλλοι σημαντικοί χαρακτήρες από το Rubrum είναι η Khalia Chival VI, η νυν αρχηγός του Rubrum και διευθύντρια της ακαδημίας Περιστυλίου Vermillion, και η l'Cie Caetuna. Βασικοί ανταγωνιστές του παιχνιδιού είναι διάφορες φιγούρες Militesi, με αρχηγό τον Marshal Cid Aulstyne. Άλλοι σημαντικοί χαρακτήρες περιλαμβάνουν την Andoria, βασίλισσα της Concordia, τη Gala, αρχηγό του Στρατού Rursus και υποκινήτρια του Tempus Finis, και τους Joker και Tiz, δύο μυστηριώδεις φιγούρες που παρατηρούν τα γεγονότα του παιχνιδιού.

Παραπομπές
----------

1. ↑  ファイナルファンタジーアギトXIII Fainaru Fantajī Agito Sātīn
2. ↑  «Gantayat, Anoop (2011-03-20). "A Few Final Fantasy Type-0 Details". Andriasang.com. Archived from the original on 2012-12-25. Retrieved 2014-02-21». Αρχειοθετήθηκε από το πρωτότυπο στις 25 Δεκεμβρίου 2012. Ανακτήθηκε στις 25 Δεκεμβρίου 2012.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Δεκεμβρίου 2012. Ανακτήθηκε στις 25 Δεκεμβρίου 2012.
4. ↑  «Gantayat, Anoop (2011-10-26). "Tabata, Nomura and Kitase Discuss Final Fantasy Type-0". Andriasang.com. Archived from the original on 2011-12-11. Retrieved 2014-02-21». Αρχειοθετήθηκε από το πρωτότυπο στις 30 Δεκεμβρίου 2011. Ανακτήθηκε στις 30 Δεκεμβρίου 2011.
5. ↑   ファイナルファンタジー零式　公式設定資料集　朱ノ秘史 [Final Fantasy Type-0 Artwork Book: Secret Vermillion History] (in Japanese). Square Enix. 2012-02-01. pp. 250–253. ISBN 978-4757535190. Translation
6. ↑   Square Enix, HexaDrive (2015-03-17). Final Fantasy Type-0 HD. PlayStation 4, Xbox One. Square Enix. Level/area: Opening. "Diva: But when nine and nine meet nine, Tempus Finis shall be willed upon them. For without the Agito, their world—called Orience—must persist in its spiral"

Εξωτερικοί σύνδεσμοι
--------------------

* Επίσημος ιστότοπος (Ιαπωνικά)
* *Final Fantasy Type-0* manga introduction at *Gangan Comics* Αρχειοθετήθηκε 2016-06-13 στο Wayback Machine. (Ιαπωνικά)
* *Final Fantasy Type-0* novel index at *Gangan Comics* (Ιαπωνικά)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
*Fabula Nova Crystallis Final Fantasy* |
| --- |
|  |
| *Final Fantasy XIII* | 
* *Final Fantasy XIII*
	+ Μουσική
* *XIII-2*
	+ Μουσική
* *Lightning Returns*
	+ Μουσική
* Χαρακτήρες
	+ Lightning
 |
|  |
| *Final Fantasy Type-0* | 
* *Final Fantasy Type-0*
	+ *HD*
* *Agito*
	+ *Type-0 Online*
* Χαρακτήρες
 |
|  |
| *Final Fantasy XV* | 
* *Final Fantasy XV*
	+ *Brotherhood*
	+ *Kingsglaive*
* Ανάπτυξη
* Χαρακτήρες
	+ Noctis Lucis Caelum
 |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά *Final Fantasy* |
| --- |
|  |
| Κύρια παιχνίδια | 
* *Final Fantasy*
* *II*
* *III*
* *IV*
* *V*
* *VI*
* *VII*
* *VIII*
* *IX*
* *X*
* *XI*
* *XII*
* *XIII*
* *XIV*
* *XV*
 |
|  |
| Άλλα παιχνίδια | 
* *Airborne Brigade*
* *All the Bravest*
* *Artniks*
* *Brave Exvius*
* *Dimensions*
* *Explorers*
* *Mobius*
* *Mystic Quest*
* *Record Keeper*
* *Toki no Suishō*
* *The 4 Heroes of Light*
* *World of Final Fantasy*
 |
|  |
| Υποσειρές | 
* *Crystal Chronicles*
* *Dissidia*
* *Dissidia 012*
* *Tactics*
* *Theatrhythm*
* *Curtain Call*
* *Type-0*
* *HD*
* *Agito*
* *Online*
 |
|  |
| Συσχετιζόμενα παιχνίδια | 
* *Bravely Default*
* *Second: End Layer*
* *Ehrgeiz*
 |
|  |
| Συσχετιζόμενες σειρές | 
* *Fortune Street*
* *Kingdom Hearts*
* *Mana*
* *SaGa*
 |
|  |
| Ταινίες και κινούμενα σχέδια | 
* *Legend of the Crystals*
* *The Spirits Within*
* *Unlimited*
* *Advent Children*
 |
|  |
| Διάφορα | 
* Βιντεοπαιχνίδια
* Σχεδιασμός χαρακτήρων
* Τρόπος παιχνιδιού
* Μουσική
* Συναυλίες
 |

 |